**Overspændingsbeskyttelse til PV-applikationer**

Overspændingsaflederne VAL-MS DC-PV fra Phoenix Contact beskytter fotovoltaiske systemer effektivt mod lyn og overspændinger. Produktprogrammet omfatter Type 1-lynstrømsafledere og Type 2-overspændingsafledere. Aflederne overholder allerede den kommende standard prEN5539-11 for lyn- og overspændingsbeskyttelse i fotovoltaiske installationer, hvilket dokumenteres ved, at de med succes har bestået testen hos DEKRA. Det betyder, at Phoenix Contact kan tilbyde optimale beskyttelsesenheder til alle gængse PV-applikationer.

Alle versioner er designet som stikbare enheder. De omfatter en flerpolet basisenhed med et beskyttelsesstik pr. kanal. Hvert stik har sin egen integrerede funktionsovervågning og statusdisplay. Det betyder, at enhederne er enkle at udskifte ved behov.

Disse beskyttelsesenheder fås også med en kontakt til fjernsignalisering. Det vil sige, at brugeren trådløst kan overføre overvågningssignalet med passende WLAN enheder.

For yderligere information kontakt Product Manager Henning O. Lippert, hlippert@phoenixcontact.dk.